title: 2013 m. gruodžio 9 d. Komisijos sprendimas, kuriuo iš dalies keičiamas Sprendimas 2010/206/ES, kuriuo skiriami konsultacinės ekologinės gamybos grupės nariai ir sudaromas kandidatų sąrašas

text:
10.12.2013

               LT

               Europos Sąjungos oficialusis leidinys

               C 360/13

         KOMISIJOS SPRENDIMAS
   2013 m. gruodžio 9 d.
   kuriuo iš dalies keičiamas Sprendimas 2010/206/ES, kuriuo skiriami konsultacinės ekologinės gamybos grupės nariai ir sudaromas kandidatų sąrašas
   2013/C 360/09
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 3 d. Komisijos sprendimą 2009/427/EB, kuriuo sudaroma konsultacinė ekologinės gamybos ekspertų grupė (1), ypač į jo 4 straipsnio 2 dalį,
   kadangi:

               (1)

               Sprendimu 2009/427/EB Komisija sudarė konsultacinę ekologinės gamybos ekspertų grupę (toliau – grupę). Komisijos sprendimu 2010/206/ES (2) buvo paskirti nuolatiniai grupės nariai ir sudarytas kandidatų sąrašas to sprendimo taikymo laikotarpiui, kuris baigiasi 2013 m. gruodžio 31 d.;

               (2)

               vystantis ekologinei gamybai, yra svarbu tekti konsultacijas ekologinės gamybos klausimais. Taip pat būtina užtikrinti grupės darbo tęstinumą. Todėl Sprendimo 2010/206/ES taikymo laikotarpis turėtų būti pratęstas, o nuolatinių narių įgaliojimai atnaujinti antram trejų metų laikotarpiui;

               (3)

               remiantis Sprendimu 2009/427/EB, būtina nustatyti nuolatinių narių įgaliojimus trejų metų laikotarpiui ir šio sprendimo taikymo laikotarpį. Tačiau medžiagų ir procesų leidimų, įskaitant technines konsultacijas, suteikimo procedūra turi būti pritaikyta prie būsimų teisinių pokyčių ekologinės gamybos srityje, jei reikia, per trumpą laiką. Todėl nuolatiniai grupės nariai turėtų būti pasiruošę tam, kad jų įgaliojimai gali būti persvarstyti dėl to, kad vykdomas ekologijos srities teisės aktų persvarstymas;

               (4)

               atsistatydinus trims nuolatiniams grupės nariams, tikslinga nuolatiniais nariais paskirti tris ekspertus iš Sprendimo 2010/206/ES II priede pateikto kandidatų sąrašo. Todėl to sprendimo I ir II prieduose pateiktus sąrašus reikėtų atnaujinti

               (5)

               Sprendimas 2010/206/ES turėtų būti atitinkamai iš dalies pakeistas,

         NUSPRENDĖ:
   1 straipsnis
   Sprendimas 2010/206/ES iš dalies keičiamas taip:

               1)

               2 straipsnyje data „2013 m. gruodžio 31 d.“ pakeičiama data „2016 m. gruodžio 31 d.“

               2)

               I priedas pakeičiamas šio sprendimo priede pateiktu tekstu.

               3)

               II priede iš sąrašo išbraukiami šie vardai:

                           „—

                           Keith BALL

                           —

                           Michel BOUILHOL

                           —

                           Roberto GARCÍA RUIZ“

         2 straipsnis
   Sprendimas įsigalioja jo priėmimo dieną.

      Priimta Briuselyje 2013 m. gruodžio 9 d.

            Komisijos vardu

         Dacian CIOLOȘ

            Komisijos narys

      (1)  OL L 139, 2009 6 5, p. 29.

      (2)  2010 m. rugsėjo 28 d. Komisijos sprendimas 2010/206/ES, kuriuo skiriami konsultacinės ekologinės gamybos grupės nariai ir sudaromas kandidatų sąrašas (OL C 262, 2010 9 29, p. 3).

      PRIEDAS

            „I PRIEDAS

                        A.

                        Pirmos kadencijos (nuo 2014 m. sausio 1 d.) nuolatiniais grupės nariais skirtų ekspertų abėcėlinis sąrašas

                                    —

                                    Keith BALL

                                    —

                                    Michel BOUILHOL

                                    —

                                    Roberto GARCÍA RUIZ

                        B.

                        Antros kadencijos (nuo 2014 m. sausio 1 d.) nuolatiniais grupės nariais skirtų ekspertų abėcėlinis sąrašas

                                    —

                                    Alexander BECK

                                    —

                                    Jacques CABARET

                                    —

                                    Niels HALBERG

                                    —

                                    Sonya IVANOVA-PENEVA

                                    —

                                    Lizzie Melby JESPERSEN

                                    —

                                    Nicolas LAMPKIN

                                    —

                                    Giuseppe LEMBO

                                    —

                                    Robin Frederik Alexander MORITZ

                                    —

                                    Bernhard SPEISER

                                    —

                                    Fabio TITTARELLI“.


title: 2017 m. sausio 5 d. Komisijos sprendimas (ES) 2017/11, kuriuo Europos Sąjungos vardu patvirtinami Europos Sąjungos ir Maroko Karalystės protokolo, kuriuo nustatomos Europos bendrijos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas, pakeitimai

text:
6.1.2017

               LT

               Europos Sąjungos oficialusis leidinys

               L 3/43

         KOMISIJOS SPRENDIMAS (ES) 2017/11
   2017 m. sausio 5 d.
   kuriuo Europos Sąjungos vardu patvirtinami Europos Sąjungos ir Maroko Karalystės protokolo, kuriuo nustatomos Europos bendrijos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas, pakeitimai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 16 d. Tarybos sprendimą 2013/785/ES dėl Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, sudarymo (1), ypač į jo 3 straipsnį,
   kadangi:

               (1)

               Europos bendrijos ir Maroko Karalystės partnerystės susitarimo žuvininkystės sektoriaus (2) (toliau – Susitarimas), patvirtinto Tarybos reglamentu (EB) Nr. 764/2006 (3), 10 straipsnyje nustatyta, kad minėto Susitarimo įgyvendinimui stebėti įsteigiamas Jungtinis komitetas, kuris prižiūri, kaip Susitarimas įgyvendinamas ir aiškinamas ir ar jis tinkamai taikomas. Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – Protokolas), patvirtinto Sprendimu 2013/785/ES, priedo X skyriuje aprašomos nuostatos, susijusios su dalies pagal minėtą protokolą sužvejotų žuvų iškrovimu Maroko uostuose;

               (2)

               2016 m. spalio 18–20 d. Rabate įvyko Jungtinio komiteto posėdis, skirtas tam tikrų su iškrovimu susijusių protokolo nuostatų pakeitimams priimti, atsižvelgiant į nuolatinius sunkumus, su kuriais susiduriama laikantis šios prievolės;

               (3)

               prieš šį Jungtinio komiteto posėdį Komisija perdavė Tarybai parengiamąjį dokumentą, kuriame išdėstyta išsami informacija apie numatomą Sąjungos poziciją;

               (4)

               remdamasi Sprendimo 2013/785/ES priedo 3 punktu Taryba patvirtino numatomą Sąjungos poziciją;

               (5)

               priimti pakeitimai, susiję su padidintomis baudomis už prievolės iškrauti nesilaikymą ir su finansinių paskatų, kai iškraunama viršijant privalomą ribą, taikymo srities išplėtimu visoms laivų kategorijoms, kurioms taikomas reikalavimas iškrauti, buvo įtraukti į Jungtinio komiteto minėto posėdžio protokolo 8 priedą;

               (6)

               šie pakeitimai turėtų būti patvirtinti Europos Sąjungos vardu;

               (7)

               reikia numatyti, kad šios priemonės būtų taikomos atgaline data nuo 2016 m. spalio 20 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinami Europos Sąjungos ir Maroko Karalystės protokolo, kuriuo nustatomos Europos bendrijos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas, priedo X skyriaus 1 ir 4 punkto pakeitimai, priimti pagal minėto Susitarimo 10 straipsnį įsteigto Jungtinio komiteto ir nurodyti šio sprendimo priede pateiktame posėdžio protokolo 8 priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. spalio 20 d.

      Priimta Briuselyje 2017 m. sausio 5 d.

            Komisijos vardu

            Pirmininkas

         Jean-Claude JUNCKER

      (1)  OL L 349, 2013 12 21, p. 1.

      (2)  OL L 141, 2006 5 29, p. 4.

      (3)  2006 m. gegužės 22 d. Tarybos reglamentas (EB) Nr. 764/2006 dėl Europos bendrijos ir Maroko Karalystės partnerystės susitarimo žuvininkystės sektoriuje sudarymo (OL L 141, 2006 5 29, p. 1).

      PRIEDAS

         Jungtinio komiteto, įsteigto pagal Europos bendrijos ir Maroko žuvininkystės sektoriaus partnerystės susitarimą, 2016 m. spalio 18–20 d. posėdžio protokolo 8 priedas

      X SKYRIUS „SUŽVEJOTŲ ŽUVŲ KIEKIO IŠKROVIMAS“

                  1 punktas

                  „Iškrovimas“
                  Turintiems licenciją pagal šio protokolo nuostatas Europos Sąjungos žvejybos laivams, priklausantiems kategorijoms, kurioms taikomos privalomo iškrovimo nuostatos, Maroko uoste iškraunantiems daugiau nei nustatytą procentais privalomą kiekį, kaip numatyta 1, 4, 5 ir 6 techninėse bylose, suteikiama 5 % nuolaida mokesčiams už kiekvieną toną, iškrautą viršijant šią privalomą ribą ir pateiktą į žuvų turgų.

                  4 punktas

                  „Nuobaudos už iškrovimo prievolės nesilaikymą“
                  Tų kategorijų laivams, kuriems taikomas privalomasis iškrovimas ir kurie nesilaiko šios prievolės, kaip numatyta atitinkamose techninėse bylose, vėlesnis mokestis padidinamas 15 %.


title: 2015 m. spalio 5 d. Tarybos sprendimas (ES) 2015/1900, kuriuo nustatoma pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimu, dėl Stabilizacijos ir asociacijos tarybos sprendimo, kuriuo priimamos jos darbo tvarkos taisyklės

text:
22.10.2015

               LT

               Europos Sąjungos oficialusis leidinys

               L 277/17

         TARYBOS SPRENDIMAS (ES) 2015/1900
   2015 m. spalio 5 d.
   kuriuo nustatoma pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimu, dėl Stabilizacijos ir asociacijos tarybos sprendimo, kuriuo priimamos jos darbo tvarkos taisyklės
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo (toliau – Susitarimas) 115 straipsniu įsteigiama Stabilizacijos ir asociacijos taryba;

               (2)

               Susitarimo 116 straipsnyje numatyta, kad Stabilizacijos ir asociacijos taryba turi priimti savo darbo tvarkos taisykles;

               (3)

               Susitarimo 118 straipsnyje numatyta, kad Stabilizacijos ir asociacijos tarybai turi padėti Stabilizacijos ir asociacijos komitetas (toliau – Komitetas);

               (4)

               Susitarimo 118 straipsnyje taip pat numatyta, kad Stabilizacijos ir asociacijos taryba savo darbo tvarkos taisyklėse turi nustatyti Komiteto pareigas ir kad Stabilizacijos ir asociacijos taryba Komitetui gali perduoti bet kuriuos savo įgaliojimus;

               (5)

               Susitarimo 120 straipsnyje numatyta, kad Stabilizacijos ir asociacijos taryba gali nuspręsti įsteigti kitus specialius komitetus ar įstaigas, kurie galėtų padėti jai atlikti savo pareigas. Jame taip pat numatyta, kad Stabilizacijos ir asociacijos taryba savo darbo tvarkos taisyklėse turi nustatyti tokių komitetų ir įstaigų sudėtį, pareigas ir jų veiklos tvarką,

         PRIĖMĖ ŠĮ SPRENDIMĄ:
   Vienintelis straipsnis
   Pozicija, kurios Europos Sąjungos vardu turi būti laikomasi Susitarimo 115 straipsniu įsteigtoje Stabilizacijos ir asociacijos taryboje dėl Stabilizacijos ir asociacijos tarybos sprendimo, kuriuo priimamos jos darbo tvarkos taisyklės, grindžiama Stabilizacijos ir asociacijos tarybos sprendimo projektu, pridedamu prie šio sprendimo.
   Neesminiai šio sprendimo projekto pakeitimai gali būti daromi be tolesnio Tarybos sprendimo.

      Priimta Briuselyje 2015 m. spalio 5 d.

            Tarybos vardu

            Pirmininkas

         N. SCHMIT

      ES IR BOSNIJOS IR HERCEGOVINOS STABILIZACIJOS IR ASOCIACIJOS TARYBOS SPRENDIMAS Nr. 1
      … m. … … d.
      kuriuo priimamos jos darbo tvarkos taisyklės
      STABILIZACIJOS IR ASOCIACIJOS TARYBA,
      atsižvelgdama į Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimą (toliau – Susitarimas), ypač į jo 115, 116, 118 ir 120 straipsnius,
      kadangi Susitarimas įsigaliojo 2015 m. birželio 1 d.,
      PRIĖMĖ ŠĮ SPRENDIMĄ:
      1 straipsnis
      Pirmininkavimas
      Stabilizacijos ir asociacijos tarybai Šalys pirmininkauja pakaitomis po 12 mėnesių. Pirmasis laikotarpis prasideda pirmojo Stabilizacijos ir asociacijos tarybos posėdžio dieną ir baigiasi tų pačių metų 31 d.
      2 straipsnis
      Posėdžiai
      Stabilizacijos ir asociacijos taryba ministrų lygmeniu renkasi kartą per metus. Jei Šalys susitaria, bet kurios iš Šalių prašymu gali būti rengiami specialūs Stabilizacijos ir asociacijos tarybos posėdžiai. Visi Stabilizacijos ir asociacijos tarybos posėdžiai vyksta įprastoje Europos Sąjungos Tarybos posėdžių vietoje abiejų Šalių sutartą dieną, nebent Šalys susitaria kitaip. Stabilizacijos ir asociacijos tarybos posėdžius pirmininko sutikimu kartu šaukia Stabilizacijos ir asociacijos tarybos sekretoriai.
      3 straipsnis
      Atstovavimas
      Jei Stabilizacijos ir asociacijos tarybos nariai posėdyje dalyvauti negali, jiems atstovauti gali kiti asmenys. Jei narys nori būti atstovaujamas, jis turi pirmininkui pranešti savo atstovo vardą ir pavardę iki posėdžio, kuriame narys turi būti atstovaujamas. Stabilizacijos ir asociacijos tarybos nario atstovas turi visas to nario teises.
      4 straipsnis
      Delegacijos
      Stabilizacijos ir asociacijos tarybos narius gali lydėti pareigūnai. Prieš kiekvieną posėdį pirmininkui pranešama apie planuojamą kiekvienos Šalies delegacijos sudėtį. Kai Stabilizacijos ir asociacijos tarybos posėdžiuose svarstomi Europos investicijų bankui svarbūs klausimai, jo atstovas dalyvauja tokiame posėdyje stebėtojo teisėmis. Siekdama gauti informacijos konkrečiomis temomis, Stabilizacijos ir asociacijos taryba į posėdžius gali pasikviesti asmenis, kurie nėra jos nariai.
      5 straipsnis
      Sekretoriatas
      Europos Sąjungos Tarybos generalinio sekretoriato pareigūnas ir Bosnijos ir Hercegovinos misijos Europos Sąjungoje pareigūnas kartu atlieka Stabilizacijos ir asociacijos tarybos sekretorių funkcijas.
      6 straipsnis
      Korespondencija
      Stabilizacijos ir asociacijos tarybai skirta korespondencija siunčiama Stabilizacijos ir asociacijos tarybos pirmininkui Europos Sąjungos Tarybos generalinio sekretoriato adresu.
      Abu sekretoriai užtikrina, kad korespondencija būtų persiųsta Stabilizacijos ir asociacijos tarybos pirmininkui ir prireikus išplatinta kitiems Stabilizacijos ir asociacijos tarybos nariams. Platinama korespondencija siunčiama Komisijos generaliniam sekretoriatui, Europos išorės veiksmų tarnybai, valstybių narių nuolatinėms atstovybėms ir Bosnijos ir Hercegovinos misijai Europos Sąjungoje.
      Stabilizacijos ir asociacijos tarybos pirmininko pranešimus adresatams siunčia abu sekretoriai ir prireikus išplatina juos kitiems antroje dalyje nurodytiems Stabilizacijos ir asociacijos tarybos nariams.
      7 straipsnis
      Viešinimas
      Stabilizacijos ir asociacijos tarybos posėdžiai yra uždari, nebent nusprendžiama kitaip.
      8 straipsnis
      Posėdžių darbotvarkės
      1.   Pirmininkas parengia preliminarią kiekvieno posėdžio darbotvarkę. Stabilizacijos ir asociacijos tarybos sekretoriai 6 straipsnyje nurodytiems adresatams ją persiunčia ne vėliau kaip prieš 15 dienų iki posėdžio pradžios. Į preliminarią darbotvarkę įtraukiami klausimai, dėl kurių pirmininkas gavo prašymą ne vėliau kaip prieš 21 dieną iki posėdžio pradžios, tačiau klausimai į preliminarią darbotvarkę neįtraukiami, jei iki darbotvarkės išsiuntimo dienos sekretoriai negauna patvirtinamųjų dokumentų. Stabilizacijos ir asociacijos taryba darbotvarkę priima kiekvieno posėdžio pradžioje. Jei abi Šalys susitaria, į darbotvarkę gali būti įtrauktas preliminarioje darbotvarkėje nenurodytas klausimas.
      2.   Jei abi Šalys sutinka, pirmininkas gali sutrumpinti 1 dalyje nurodytus terminus, kad būtų atsižvelgta į konkretaus atvejo aplinkybes.
      9 straipsnis
      Protokolai
      Visų posėdžių protokolų projektus rengia abu sekretoriai. Paprastai protokoluose pateikiama tokia su kiekvienu darbotvarkės klausimu susijusi informacija:

                  —

                  Stabilizacijos ir asociacijos tarybai pateikti dokumentai,

                  —

                  pareiškimai, kuriuos pageidauja įtraukti Stabilizacijos ir asociacijos tarybos narys,

                  —

                  priimti sprendimai ir pateiktos rekomendacijos, patvirtinti pareiškimai ir priimtos išvados.

            Protokolo projektas pateikiamas Stabilizacijos ir asociacijos tarybai patvirtinti. Patvirtintą protokolą pasirašo pirmininkas ir abu sekretoriai. Protokolai saugomi Europos Sąjungos Tarybos generalinio sekretoriato archyve, kuris bus asociacijos dokumentų depozitaras. Patvirtinta kopija persiunčiama kiekvienam 6 straipsnyje nurodytam adresatui.
      10 straipsnis
      Sprendimai ir rekomendacijos
      1.   Stabilizacijos ir asociacijos taryba sprendimus priima ir rekomendacijas teikia bendru Šalių sutarimu. Jei abi Šalys susitaria, Stabilizacijos ir asociacijos taryba gali priimti sprendimus ar teikti rekomendacijas laikydamasi rašytinės procedūros.
      2.   Stabilizacijos ir asociacijos tarybos sprendimai ir rekomendacijos, kaip apibrėžta Susitarimo 117 straipsnyje, vadinami atitinkamai „sprendimu“ ir „rekomendacija“, šalia nurodant jų eilės numerį, priėmimo datą ir pateikiant nagrinėjamo klausimo aprašymą. Stabilizacijos ir asociacijos tarybos sprendimus ir rekomendacijas pasirašo pirmininkas, o jų tikrumą patvirtina abu sekretoriai. Sprendimai ir rekomendacijos persiunčiami kiekvienam 6 straipsnyje nurodytam adresatui. Kiekviena Šalis gali nuspręsti, ar skelbti Stabilizacijos ir asociacijos tarybos sprendimus ir rekomendacijas savo atitinkamame oficialiajame leidinyje.
      11 straipsnis
      Kalbos
      Stabilizacijos ir asociacijos tarybos oficialios kalbos yra oficialios abiejų Šalių kalbos. Stabilizacijos ir asociacijos taryba savo svarstymuose remiasi tomis kalbomis parengtais dokumentais, nebent nusprendžiama kitaip.
      12 straipsnis
      Išlaidos
      Europos Sąjunga ir Bosnija ir Hercegovina padengia savo dalyvavimo Stabilizacijos ir asociacijos tarybos posėdžiuose išlaidas: tiek darbuotojų, kelionių ir pragyvenimo išlaidas, tiek pašto ir telekomunikacijų išlaidas. Vertimo žodžiu posėdžių metu, dokumentų vertimo raštu ir dauginimo išlaidas ir kitas su posėdžių organizavimu susijusias išlaidas apmoka juos rengianti Šalis.
      13 straipsnis
      Stabilizacijos ir asociacijos komitetas
      1.   Stabilizacijos ir asociacijos komitetas (toliau – Komitetas) įsteigiamas, kad padėtų Stabilizacijos ir asociacijos tarybai atlikti jos pareigas. Jį sudaro Europos Sąjungos Tarybos bei Europos Komisijos atstovai ir Bosnijos ir Hercegovinos ministrų tarybos atstovai, paprastai vyresniųjų valstybės tarnautojų lygiu.
      2.   Komitetas organizuoja Stabilizacijos ir asociacijos tarybos posėdžius ir svarstymus, prireikus įgyvendina Stabilizacijos ir asociacijos tarybos sprendimus ir apskritai užtikrina asociacijos santykių tęstinumą ir tinkamą Susitarimo veikimą. Jis svarsto visus Stabilizacijos ir asociacijos tarybos jam perduotus klausimus, taip pat visus kitus klausimus, kurie gali iškilti įgyvendinant Susitarimą. Jis Stabilizacijos ir asociacijos tarybai teikia pasiūlymus arba sprendimų ar rekomendacijų projektus, kad ši juos priimtų.
      3.   Tais atvejais, kai Susitarime nurodoma pareiga arba galimybė konsultuotis, tokios konsultacijos gali vykti Komitete. Jei abi Šalys susitaria, konsultacijos gali būti tęsiamos Stabilizacijos ir asociacijos taryboje.
      4.   Komiteto darbo tvarkos taisyklės pateikiamos šio sprendimo priede.

         Priimta

               Stabilizacijos ir asociacijos tarybos vardu

               Pirmininkas

         PRIEDAS ES IR BOSNIJOS IR HERCEGOVINOS STABILIZACIJOS IR ASOCIACIJOS TARYBOS SPRENDIMAS Nr. 1
         … m. … … d.

            Stabilizacijos ir asociacijos komiteto darbo tvarkos taisyklės

         1 straipsnis
         Pirmininkavimas
         Komitetui Šalys pirmininkauja pakaitomis po 12 mėnesių. Pirmasis laikotarpis prasideda pirmojo Stabilizacijos ir asociacijos tarybos posėdžio dieną ir baigiasi tų pačių metų 31 d.
         2 straipsnis
         Posėdžiai
         Komitetas renkasi tada, kai tai yra būtina atsižvelgiant į aplinkybes ir jei tam pritaria abi Šalys. Visi Komiteto posėdžiai vyksta abiejų Šalių sutartu laiku ir sutartoje vietoje. Komiteto posėdžius šaukia jo pirmininkas.
         3 straipsnis
         Delegacijos
         Prieš kiekvieną posėdį pirmininkui pranešama apie planuojamą kiekvienos Šalies delegacijos sudėtį.
         4 straipsnis
         Sekretoriatas
         Europos Komisijos pareigūnas ir Bosnijos ir Hercegovinos pareigūnas kartu eina Komiteto sekretorių pareigas. Visi šiame sprendime numatyti Komiteto pirmininko siunčiami ir jam skirti pranešimai persiunčiami Komiteto sekretoriams ir Stabilizacijos ir asociacijos tarybos sekretoriams bei pirmininkui.
         5 straipsnis
         Viešinimas
         Komiteto posėdžiai yra uždari, nebent nusprendžiama kitaip.
         6 straipsnis
         Posėdžių darbotvarkės
         1.   Pirmininkas parengia preliminarią kiekvieno posėdžio darbotvarkę. Komiteto sekretoriai 4 straipsnyje nurodytiems adresatams ją persiunčia ne vėliau kaip prieš 30 darbo dienų iki posėdžio pradžios. Į preliminarią darbotvarkę įtraukiami klausimai, dėl kurių pirmininkas gavo prašymą ne vėliau kaip prieš 35 darbo dienas iki posėdžio pradžios, tačiau klausimai į preliminarią darbotvarkę neįtraukiami, jei iki darbotvarkės išsiuntimo dienos sekretoriai negauna patvirtinamųjų dokumentų. Siekdamas gauti informacijos konkrečiomis temomis, Komitetas į posėdžius gali pasikviesti ekspertų. Komitetas darbotvarkę priima kiekvieno posėdžio pradžioje. Jei abi Šalys susitaria, į darbotvarkę gali būti įtrauktas preliminarioje darbotvarkėje nenurodytas klausimas.
         2.   Jei abi Šalys sutinka, pirmininkas gali sutrumpinti 1 dalyje nurodytus terminus, kad būtų atsižvelgta į konkretaus atvejo aplinkybes.
         7 straipsnis
         Protokolai
         Visų posėdžių protokolai rengiami atsižvelgiant į pirmininko apibendrintas Komiteto išvadas. Komiteto patvirtintus protokolus pasirašo pirmininkas ir sekretoriai, o saugo kiekviena Šalis. Protokolo kopija persiunčiama kiekvienam 4 straipsnyje nurodytam adresatui.
         8 straipsnis
         Sprendimai ir rekomendacijos
         Konkrečiais atvejais, kai pagal Susitarimo 118 straipsnį Stabilizacijos ir asociacijos taryba Komitetui suteikia teisę priimti sprendimus ar teikti rekomendacijas, šie aktai vadinami atitinkamai „sprendimu“ ir „rekomendacija“, šalia nurodant jų eilės numerį, priėmimo datą ir pateikiant nagrinėjamo klausimo aprašymą. Sprendimai ir rekomendacijos priimami bendru Šalių sutarimu. Jei abi Šalys susitaria, Komitetas gali priimti sprendimus ar teikti rekomendacijas laikydamasis rašytinės procedūros. Komiteto sprendimus ir rekomendacijas pasirašo pirmininkas, jų tikrumą patvirtina abu sekretoriai ir jie persiunčiami 4 straipsnyje nurodytiems adresatams. Kiekviena Šalis gali nuspręsti, ar skelbti Komiteto sprendimus ir rekomendacijas savo atitinkamame oficialiajame leidinyje.
         9 straipsnis
         Išlaidos
         Europos Sąjunga ir Bosnija ir Hercegovina padengia savo dalyvavimo Komiteto posėdžiuose išlaidas: tiek darbuotojų, kelionių ir pragyvenimo išlaidas, tiek pašto ir telekomunikacijų išlaidas. Vertimo žodžiu posėdžių metu, dokumentų vertimo raštu ir dauginimo išlaidas ir kitas su posėdžių organizavimu susijusias išlaidas apmoka juos rengianti Šalis.
         10 straipsnis
         Pakomitečiai ir specialios grupės
         Komitetas gali suformuoti jam pavaldžius pakomitečius arba specialias grupes. Po kiekvieno savo posėdžio jie atsiskaito Komitetui. Komitetas gali nuspręsti panaikinti bet kuriuos veikiančius pakomitečius ar grupes, nustatyti arba pakeisti jų įgaliojimus arba įsteigti kitus pakomitečius ar grupes, kurie padėtų jam atlikti jo pareigas. Tie pakomitečiai ir grupės neturi sprendimų priėmimo galios.

      PRIEDAS

         Tik tarybos žiniai

         PROJEKTAS
         ES IR BOSNIJOS IR HERCEGOVINOS STABILIZACIJOS IR ASOCIACIJOS KOMITETO SPRENDIMAS Nr. 1/2015
         2015 m. … … d.
         kuriuo įsteigiami pakomitečiai ir specialios grupės
         STABILIZACIJOS IR ASOCIACIJOS KOMITETAS,
         atsižvelgdamas į Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimą, ypač į jo 119 straipsnį,
         atsižvelgdamas į savo darbo tvarkos taisykles, ypač į jų 10 straipsnį,
         PRIĖMĖ ŠĮ SPRENDIMĄ:
         Vienintelis straipsnis
         Įsteigiami I priede išvardyti pakomitečiai ir specialios grupės. Jų įgaliojimai nustatyti II priede.

            Priimta …, 2015 m. (mėnuo) (diena).

                  Stabilizacijos ir asociacijos komiteto vardu

                  Pirmininkas

            I PRIEDAS

               ES IR BOSNIJOS IR HERCEGOVINOS STABILIZACIJOS IR ASOCIACIJOS SUSITARIMAS

               Daugiadalykė pakomitečių struktūra

                        Pavadinimas

                        Klausimai

                        Susitarimo straipsnis

                                    1.

                                    Prekybos, pramonės, muitinės ir mokesčių pakomitetis

                        Laisvas prekių judėjimas

                        18 str.

                        Pramonės produktai

                        19–23 str.

                        Komerciniai klausimai

                        32–46 str.

                        Standartizacija, metrologija, akreditavimas, sertifikavimas, atitikties vertinimas ir rinkos priežiūra

                        75 str.

                        Bendradarbiavimas pramonės srityje

                        92 str.

                        MVĮ

                        93 str.

                        Turizmas

                        94 str.

                        Muitinė

                        97 str.

                        Mokesčiai

                        98 str.

                        Kilmės taisyklės

                        2 protokolas

                        Administracinė pagalba muitinės srityje

                        5 protokolas

                                    2.

                                    Žemės ūkio ir žuvininkystės pakomitetis

                        Žemės ūkio produktai sensu lato

                        24 str., 26 str. 1 dalis, 26 str. 2 dalis 29, 30 ir 33 str.

                        Žemės ūkio produktai sensu stricto

                        27 str. 1–2 dalys ir 27 str. 4 dalis

                        Žuvininkystės produktai

                        26 ir 28 str.

                        Perdirbti žemės ūkio produktai

                        25 str., 1 protokolas

                        Vynas

                        27 str. 5 dalis ir 7 protokolas

                        Žemės ūkio bei žuvininkystės produktų ir maisto produktų (išskyrus vyną ir spiritinius gėrimus) geografinių nuorodų apsauga

                        31 str.

                        Žemės ūkis ir žemės ūkio pramonės sektorius, veterinarijos ir fitosanitarijos klausimai

                        95 str.

                        Bendradarbiavimas žuvininkystės srityje

                        96 str.

                        Maisto sauga

                        95 str.

                                    3.

                                    Vidaus rinkos ir konkurencijos pakomitetis

                        Įsisteigimo teisė

                        50–56 str.

                        Paslaugų teikimas

                        57–59 str.

                        Kiti klausimai, susiję su Susitarimo V antraštine dalimi

                        63–69 str.

                        Teisės aktų derinimas ir teisėsauga

                        70 str.

                        Konkurencija

                        71–72 str., 4 protokolas

                        Intelektinė, pramoninė ir komercinė nuosavybė

                        73 str.

                        Viešieji pirkimai

                        74 str.

                        Bankininkystė, draudimas ir kitos finansinės paslaugos

                        89 str.

                        Vartotojų apsauga

                        76 str.

                        Visuomenės sveikata

                                    4.

                                    Ekonominių ir finansinių klausimų bei statistikos pakomitetis

                        Kapitalo judėjimas ir mokėjimai

                        60–62 str.

                        Ekonomikos politika

                        87 str.

                        Bendradarbiavimas statistikos srityje

                        88 str.

                        Investicijų skatinimas ir apsauga

                        91 str.

                        Finansinis bendradarbiavimas

                        112–114 str.

                                    5.

                                    Teisingumo, laisvės ir saugumo pakomitetis

                        Teismai ir pagrindinės teisės, įskaitant kovą su diskriminacija

                        78 str.

                        Policijos ir teisėsaugos institucijų bendradarbiavimas

                        78 str.

                        Teisinė valstybė

                        78 str.

                        Duomenų apsauga

                        79 str.

                        Vizos, sienų kontrolė, prieglobstis ir migracija

                        80 str.

                        Neteisėta imigracija ir readmisija

                        81 str.

                        Pinigų plovimas

                        82 str.

                        Narkotikai

                        83 str.

                        Kova su terorizmu

                        85 str.

                        Nusikaltimai ir kita neteisėta veikla

                        84 str.

                                    6.

                                    Inovacijų, informacinės visuomenės ir socialinės politikos pakomitetis

                        Darbuotojų judėjimas

                        47–49 str.

                        Darbo sąlygos ir lygios galimybės

                        77 str.

                        Bendradarbiavimas socialinėje srityje

                        99 str.

                        Švietimas ir mokymas

                        100 str.

                        Bendradarbiavimas kultūros srityje

                        101 str.

                        Informacija ir komunikacija

                        105 str.

                        Bendradarbiavimas garso ir vaizdo pramonės srityje

                        102 str.

                        Elektroninių ryšių tinklai ir paslaugos

                        104 str.

                        Informacinė visuomenė

                        103 str.

                        Moksliniai tyrimai ir technologijų plėtra

                        109 str.

                                    7.

                                    Transporto, energetikos, aplinkos ir regioninės plėtros pakomitetis (1)

                        Transportas

                        53, 59 ir 106 str. ir 3 protokolas

                        Energetika

                        107 str.

                        Branduolinė sauga

                        107 str.

                        Aplinka

                        108 str.

                        Klimato kaita

                        108 str.

                        Civilinė sauga

                        108 str.

                        Regionų ir vietos vystymasis

                        110

               Specialių grupių struktūra

                        Pavadinimas

                        Klausimai

                        Susitarimo straipsnis

                        Viešojo administravimo reformos speciali darbo grupė

                        Viešojo administravimo reforma

                        VI antraštinės dalies „Teisės aktų derinimas ir teisėsauga“ 70 str. ir VII antraštinės dalies „Teisingumas ir vidaus reikalai“ 78 str.; 111 str.

               (1)  Susitarimo 3 protokolo įgyvendinimo tikslais šis pakomitetis atlieka šio protokolo 21 straipsnyje nurodyto specialaus pakomitečio funkcijas.

            II PRIEDAS

               ES IR BOSNIJOS IR HERCEGOVINOS PAKOMITEČIŲ IR SPECIALIŲ DARBO GRUPIŲ ĮGALIOJIMAI

            Sudėtis ir pirmininkavimas
            Pakomitečius ir viešojo administravimo reformos specialią darbo grupę (toliau – VAR speciali darbo grupė) sudaro Europos Komisijos atstovai ir Bosnijos ir Hercegovinos Vyriausybės atstovai. Jiems pakaitomis pirmininkauja abi Šalys. Apie pakomitečių ir VAR specialios darbo grupės posėdžius informuojamos ir į juos kviečiamos valstybės narės.
            Sekretoriatas
            Europos Komisijos pareigūnas ir Bosnijos ir Hercegovinos Vyriausybės pareigūnas kartu eina kiekvieno iš pakomitečių ir VAR specialios darbo grupės sekretorių pareigas.
            Visi su pakomitečiais susiję pranešimai persiunčiami atitinkamo pakomitečio ir VAR specialios darbo grupės sekretoriams.
            Posėdžiai
            Pakomitečiai ir VAR speciali darbo grupė renkasi, kai tai yra būtina atsižvelgiant į aplinkybes ir jei tam pritaria abi Šalys. Visi pakomitečio ar VAR specialios darbo grupės posėdžiai vyksta abiejų Šalių sutartu laiku ir sutartoje vietoje.
            Jei abi Šalys sutinka, pakomitečiai ir VAR speciali darbo grupė į savo posėdžius gali pasikviesti ekspertų, kad šie suteiktų reikiamos konkrečios informacijos.
            Darbotvarkė ir patvirtinamieji dokumentai
            Pirmininkas ir sekretoriai parengia kiekvieno posėdžio preliminarią darbotvarkę ne vėliau kaip prieš 30 darbo dienų iki posėdžio pradžios.
            Į preliminarią darbotvarkę įtraukiami klausimai, kuriuos įtraukti sekretorių buvo paprašyta ne vėliau kaip prieš 35 darbo dienas iki posėdžio pradžios.
            Susitarus dėl kiekvieno posėdžio preliminarios darbotvarkės ir ne vėliau kaip prieš 10 darbo dienų iki posėdžio pradžios Bosnijos ir Hercegovinos įgaliotas sekretorius pateikia Europos Komisijos įgaliotam sekretoriui reikiamus rašytinius dokumentus, susijusius su preliminarioje darbotvarkėje sutartais klausimais.
            Jei 3 dalyje nustatyto termino nesilaikoma, posėdis automatiškai atšaukiamas be jokio papildomo pranešimo.
            Nagrinėjami klausimai
            Pakomitečiuose aptariami klausimai, susiję su sritimis, kurioms taikomas Susitarimas ir kurios yra išvardytos daugiadalykės pakomitečių struktūros lentelėje. Aptariant bet kurį klausimą, vertinama teisės aktų derinimo, įgyvendinimo ir vykdymo užtikrinimo pažanga. Pakomitečiai nagrinėja visas jų atitinkamose srityse galinčias kilti problemas ir siūlo galimus sprendimo būdus.
            Be to, pakomitečiuose toliau aiškinamas acquis ir vertinama Bosnijos ir Hercegovinos padaryta pažanga siekiant atitikties acquis, vadovaujantis pagal Susitarimą prisiimtais įsipareigojimais.
            VAR speciali darbo grupė aptaria su viešojo administravimo reforma susijusius klausimus ir siūlo galimus sprendimo būdus.
            Protokolai
            Rengiami ir tvirtinami visų posėdžių protokolai. Pakomitečio ar VAR specialios darbo grupės sekretorius protokolo kopiją persiunčia Komiteto sekretoriui.
            Viešinimas
            Pakomitečių ir VAR specialios darbo grupės posėdžiai yra uždari, nebent nusprendžiama kitaip.


title: 2015 m. lapkričio 23 d. Tarybos sprendimas (BUSP) 2015/2118, kuriuo pratęsiamas Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimų terminas

text:
24.11.2015

               LT

               Europos Sąjungos oficialusis leidinys

               L 306/26

         TARYBOS SPRENDIMAS (BUSP) 2015/2118
   2015 m. lapkričio 23 d.
   kuriuo pratęsiamas Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. liepos 8 d. Taryba priėmė Sprendimą 2014/438/BUSP (1), kuriuo Herbert SALBER paskirtas Europos Sąjungos specialiuoju įgaliotiniu (toliau – ES specialusis įgaliotinis) Pietų Kaukaze ir krizės Gruzijoje klausimais. ES specialiojo įgaliotinio įgaliojimų terminas baigiasi 2015 m. spalio 31 d.;

               (2)

               ES specialiojo įgaliotinio įgaliojimų terminas turėtų būti pratęstas tolesniam 16 mėnesių laikotarpiui;

               (3)

               ES specialusis įgaliotinis įgaliojimus vykdys tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Pietų Kaukaze ir krizės Gruzijoje klausimais Herbert SALBER įgaliojimų terminas pratęsiamas iki 2017 m. vasario 28 d. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami su Pietų Kaukazu susijusios Sąjungos politikos tikslais, įskaitant tikslus, nustatytus 2008 m. rugsėjo 1 d. Briuselyje įvykusio neeilinio Europos Vadovų Tarybos susitikimo išvadose ir 2008 m. rugsėjo 15 d. Tarybos išvadose, taip pat 2012 m. vasario 27 d. išvadose. Tie tikslai yra:

               a)

               remiantis esamais mechanizmais, įskaitant Europos saugumo ir bendradarbiavimo organizaciją (toliau – ESBO) ir jos Minsko grupę, regione vykdyti konfliktų prevenciją, padėti taikiai sureguliuoti jame kilusius konfliktus, įskaitant krizę Gruzijoje ir konfliktą Kalnų Karabache, skatinant pabėgėlių ir šalies viduje perkeltųjų asmenų grįžimą, taip pat kitomis atitinkamomis priemonėmis, ir remti tokio sureguliavimo įgyvendinimą laikantis tarptautinės teisės principų;

               b)

               konstruktyviai bendrauti su pagrindiniais suinteresuotais veikėjais regiono klausimais;

               c)

               skatinti ir remti tolesnį Armėnijos, Azerbaidžano ir Gruzijos ir, atitinkamais atvejais, jų kaimyninių šalių tarpusavio bendradarbiavimą;

               d)

               didinti Sąjungos veiksmingumą ir matomumą regione.

         3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               regione plėtoti ryšius su vyriausybėmis, parlamentais, kitais svarbiausiais politikos subjektais, teismais ir pilietine visuomene;

               b)

               skatinti regiono valstybes bendradarbiauti bendro intereso regioniniais klausimais, pavyzdžiui, bendrų grėsmių saugumui, kovos su terorizmu, neteisėta prekyba ir organizuotu nusikalstamumu klausimais;

               c)

               padėti taikiai sureguliuoti konfliktus laikantis tarptautinės teisės principų ir, glaudžiai bendradarbiaujant su Jungtinėmis Tautomis, ESBO ir jos Minsko grupe, sudaryti palankesnes sąlygas tokiam sureguliavimui įgyvendinti;

               d)

               krizės Gruzijoje klausimais:

                           i)

                           padėti rengiantis tarptautinėms diskusijoms, vykstančioms pagal 2008 m. rugpjūčio 12 d. susitarimo 6 punktą (Ženevos tarptautinis dialogas) ir jo 2008 m. rugsėjo 8 d. įgyvendinimo priemones, įskaitant diskusijas dėl susitarimų dėl saugumo ir stabilumo regione, dėl pabėgėlių ir šalies viduje perkeltųjų asmenų klausimo sprendimo remiantis tarptautiniu lygiu pripažintais principais, dėl kitų šalių bendru susitarimu sutartų klausimų,

                           ii)

                           prisidėti nustatant Sąjungos poziciją bei ES specialiojo įgaliotinio lygiu jai atstovauti i papunktyje nurodytų diskusijų metu ir

                           iii)

                           sudaryti palankesnes sąlygas 2008 m. rugpjūčio 12 d. susitarimui ir jo 2008 m. rugsėjo 8 d. įgyvendinimo priemonėms įgyvendinti;

               e)

               sudaryti palankesnes sąlygas rengti ir įgyvendinti pasitikėjimo stiprinimo priemones, koordinuojant su valstybių narių turima patirtimi, kai ji prieinama ir tinkama;

               f)

               prireikus padėti rengti Sąjungos paramą, skirtą galimai išspręsti konfliktą;

               g)

               intensyvinti Sąjungos dialogą su pagrindiniais susijusiais veikėjais regiono klausimais;

               h)

               padėti Sąjungai toliau plėtoti visapusišką politiką Pietų Kaukazo klausimais;

               i)

               vykdant šiame straipsnyje nustatytą veiklą, prisidėti įgyvendinant Sąjungos žmogaus teisių politiką ir Sąjungos žmogaus teisių gaires, ypač jų aspektus dėl vaikų ir moterų nuo konfliktų nukentėjusiose vietovėse, pirmiausia stebint pokyčius šioje srityje ir reaguojant į juos.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia per šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiksmus glaudžiai koordinuoja su Europos išorės veiksmų tarnyba (toliau – EIVT) ir atitinkamais jos padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2015 m. lapkričio 1 d. iki 2017 m. vasario 28 d. susijusioms išlaidoms padengti skiriama orientacinė finansavimo suma yra 2 800 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, susijusi Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   4.   ES specialiojo įgaliotinio personalas bendrai įkuriamas kartu su atitinkamais EIVT padaliniais ar Sąjungos delegacijomis siekiant užtikrinti jų atitinkamų veiksmų suderinamumą ir nuoseklumą.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo užduočių vykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT tuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas EIVT gairėmis grindžiamą specialų saugumo planą, apimantį specialias fizines, organizacines ir procedūrines saugumo priemones, reglamentuojantį saugaus personalo atvykimo į jo atsakomybei priskirtą teritoriją ir judėjimo toje teritorijoje valdymą bei saugumo incidentų valdymą, taip pat apimantį nenumatytų atvejų ir evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl jo atsakomybei priskirtoje teritorijoje esančių sąlygų;

               c)

               užtikrindamas, kad prieš atvykstant arba atvykus į jo atsakomybei priskirtą teritoriją būtų organizuotas visų ES specialiojo įgaliotinio darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį toje teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos platinamos per COREU tinklą. ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonės ir valstybių narių veiksmai yra naudojami suderintai, siekiant Sąjungos tikslų. ES specialiojo įgaliotinio veiksmai derinami su Komisijos veiksmais. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su Sąjungos delegacijų vadovais ir valstybių narių atstovybių vadovais, kurie deda visas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis, glaudžiai bendradarbiaudamas su Sąjungos delegacijos Gruzijoje vadovu, vietoje teikia politines rekomendacijas Europos Sąjungos stebėsenos misijos Gruzijoje (EUMM Georgia) vadovui. ES specialusis įgaliotinis ir EUMM Georgia civilinių operacijų vadas prireikus konsultuojasi tarpusavyje. ES specialusis įgaliotinis vietos lygiu taip pat palaiko ryšius su kitais tarptautiniais bei regioniniais subjektais.
   13 straipsnis
   Su reikalavimais susijusi pagalba
   ES specialusis įgaliotinis ir jo personalas padeda pateikiant elementus siekiant atsakyti į reikalavimus ir įsipareigojimus, kylančius iš ankstesniųjų ES specialiųjų įgaliotinių Pietų Kaukaze ir krizės Gruzijoje klausimais įgaliojimų, ir tais tikslais teikia administracinę pagalbą ir prieigą prie atitinkamų bylų.
   14 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip iki 2016 m. birželio mėn. pabaigos ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o iki 2016 m. lapkričio mėn. pabaigos – išsamią įgaliojimų vykdymo ataskaitą.
   15 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2015 m. lapkričio 1 d.

      Priimta Briuselyje 2015 m. lapkričio 23 d.

            Tarybos vardu

            Pirmininkas

         C. MEISCH

      (1)  2014 m. liepos 8 d. Tarybos sprendimas 2014/438/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai (OL L 200, 2014 7 9, p. 11).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2010/404/CFSP: 2010 m. birželio 14 d. Tarybos sprendimas 2010/404/BUSP dėl Europos Sąjungos ir Lichtenšteino Kunigaikštystės susitarimo dėl keitimosi įslaptinta informacija saugumo procedūrų pasirašymo ir sudarymo

text:
21.7.2010

               LT

               Europos Sąjungos oficialusis leidinys

               L 187/1

         TARYBOS SPRENDIMAS 2010/404/BUSP
   2010 m. birželio 14 d.
   dėl Europos Sąjungos ir Lichtenšteino Kunigaikštystės susitarimo dėl keitimosi įslaptinta informacija saugumo procedūrų pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį (toliau – ES sutartis), ypač į jos 37 straipsnį, ir į Sutartį dėl Europos Sąjungos veikimo (toliau – Sutartis dėl ES veikimo), ypač į jos 218 straipsnio 5 dalį ir 218 straipsnio 6 dalies pirmą pastraipą,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. birželio 9 d. posėdyje Taryba nusprendė įgalioti pirmininkaujančią valstybę narę pagal ES sutarties buvusį 24 straipsnį pradėti derybas su Lichtenšteino Kunigaikštyste siekiant sudaryti susitarimą dėl informacijos saugumo.

               (2)

               Gavusi įgaliojimus, pirmininkaujanti valstybė narė derėjosi su Lichtenšteino Kunigaikštyste dėl susitarimo dėl keitimosi įslaptinta informacija saugumo procedūrų.

               (3)

               Šis susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Lichtenšteino Kunigaikštystės susitarimas dėl keitimosi įslaptinta informacija saugumo procedūrų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 14 d.

            Tarybos vardu

            Pirmininkė

         C. ASHTON

    ---documentbreak---

               21.7.2010

               LT

               Europos Sąjungos oficialusis leidinys

               L 187/2

         VERTIMAS
   Europos Sąjungos ir Lichtenšteino Kunigaikštystės
   SUSITARIMAS
   dėl keitimosi įslaptinta informacija saugumo procedūrų europos sąjunga (toliau – es)
   EUROPOS SĄJUNGA (toliau – ES) ir
   LICHTENŠTEINO KUNIGAIKŠTYSTĖ (toliau – Lichtenšteinas),
   toliau – Šalys,
   ATSIŽVELGDAMOS Į TAI, kad Šalys turi bendrą tikslą visais būdais stiprinti savo saugumą ir užtikrinti savo piliečiams aukštą saugos lygį saugumo srityje;
   ATSIŽVELGDAMOS Į TAI, kad Šalys sutinka, jog reikėtų plėtoti tarpusavio konsultacijas ir bendradarbiavimą su saugumu susijusiais bendro intereso klausimais;
   ATSIŽVELGDAMOS Į TAI, kad šiomis aplinkybėmis yra nuolatinis poreikis Šalims keistis įslaptinta informacija;
   PRIPAŽINDAMOS, kad siekiant visapusiškų ir veiksmingų konsultacijų ir bendradarbiavimo Šalims gali reikėti prieigos prie ES ir Lichtenšteino turimos įslaptintos informacijos bei medžiagos, taip pat keistis įslaptinta informacija ir su ja susijusia medžiaga;
   SUPRASDAMOS, kad tokiai prieigai ir keitimuisi įslaptinta informacija ir su ja susijusia medžiaga reikalingos atitinkamos saugumo priemonės,
   SUSITARĖ:
   1 straipsnis
   Siekiant tikslo visais būdais sustiprinti kiekvienos iš Šalių saugumą, šis Europos Sąjungos ir Lichtenšteino Kunigaikštystės susitarimas dėl keitimosi įslaptinta informacija saugumo procedūrų (toliau – Susitarimas) taikomas be kokios formos įslaptintai informacijai ar medžiagai, kurią Šalys teikia viena kitai arba keičiasi tarpusavyje.
   2 straipsnis
   Šiame Susitarime „įslaptinta informacija“ reiškia bet kokią informaciją (t. y. žinias, kurios gali būti perduodamos bet kokia forma) ar medžiagą, kurią, kaip bet kuri iš Šalių yra nustačiusi, reikia saugoti nuo neleistino atskleidimo ir kuri yra priskirta tokiai informacijai pagal saugumo klasifikaciją.
   3 straipsnis
   ES institucijos ir subjektai, kuriems taikomas šis Susitarimas, yra: Europos Vadovų Taryba, Europos Sąjungos Taryba (toliau – Taryba), Tarybos Generalinis sekretoriatas, Sąjungos vyriausiasis įgaliotinis užsienio reikalams ir saugumo politikai, Europos išorės veiksmų tarnyba (toliau – EIVT) ir Europos Komisija. Šio Susitarimo tikslu šie institucijos ir subjektai toliau vadinami „ES“.
   4 straipsnis
   Kiekviena Šalis:

               a)

               saugo kitos Šalies pagal šį Susitarimą suteiktą ar su kita Šalimi pasikeistą įslaptintą informaciją;

               b)

               užtikrina, kad būtų išlaikyta teikiančiosios Šalies nustatyta įslaptintos informacijos, kuri pateikiama arba kuria keičiamasi pagal šį Susitarimą, slaptumo žyma. Gaunančioji Šalis saugo įslaptintą informaciją pagal jos teisės aktuose dėl lygiavertę saugumo klasifikaciją turinčios informacijos ar medžiagos apsaugos išdėstytas nuostatas, kaip nustatyta saugumo priemonėse, kurių turi būti imtasi pagal 11 straipsnį;

               c)

               nenaudoja tokios įslaptintos informacijos kitais tikslais nei tie, kuriuos nustatė informacijos teikėjas, arba tie, kuriais informacija teikiama arba ja keičiamasi;

               d)

               be teikiančiosios Šalies išankstinio raštiško sutikimo neatskleidžia tokios įslaptintos informacijos trečiosioms šalims ar kuriai nors 3 straipsnyje nenurodytai ES institucijai ar subjektui;

               e)

               leidžia susipažinti su tokia įslaptinta informacija tik tiems asmenims, kuriems būtina ją žinoti, ir kurių patikimumas iki reikiamo lygio buvo patikrintas.

         5 straipsnis
   1.   Viena Šalis (teikiančioji Šalis) gali atskleisti arba perduoti įslaptintą informaciją kitai Šaliai (gaunančiajai Šaliai) laikydamasi informacijos teikėjo kontrolės principo.
   2.   Teikiant informaciją gavėjams, kurie nėra Šalys, sprendimą dėl įslaptintos informacijos atskleidimo ar teikimo priims gaunančioji Šalis, gavusi teikiančiosios Šalies raštišką sutikimą, laikydamasi informacijos teikėjo kontrolės principo, kaip apibrėžta pastarosios Šalies saugumą reglamentuojančiuose teisės aktuose.
   3.   Įgyvendinant 1 ir 2 dalis neleidžiamas bendrasis perdavimas, išskyrus atvejus, kai Šalys nustato ir suderina jų veiklos reikalavimus atitinkančią tvarką dėl tam tikrų kategorijų informacijos.
   6 straipsnis
   Kiekviena iš Šalių ir šio Susitarimo 3 straipsnyje nurodyti institucijos ir subjektai užtikrina, kad jie turėtų įdiegtą saugumo sistemą ir saugumo priemones, atitinkančias jų atitinkamuose saugumą reglamentuojančiose įstatymuose ir kituose teisės aktuose nustatytus pagrindinius principus bei būtiniausius saugumo standartus, ir kad šia sistema būtų paremtos priemonės, kurios turi būti nustatytos remiantis 11 straipsniu, kad būtų užtikrinta, jog įslaptintai informacijai, kuri teikiama ar kuria keičiamasi pagal šį Susitarimą, būtų taikoma lygiaverčio lygio apsauga.
   7 straipsnis
   1.   Šalys užtikrina, kad visų asmenų, kuriems vykdant jų oficialias pareigas būtina prieiga prie įslaptintos informacijos, kuri teikiama arba kuria keičiamasi pagal šį Susitarimą, arba dėl kurių pareigų ar funkcijų ši prieiga gali būti suteikta, patikimumas būtų tinkamai patikrinamas prieš suteikiant jiems prieigą prie tokios informacijos.
   2.   Patikimumo patikrinimo procedūrų tikslas yra nustatyti, ar asmeniui, atsižvelgiant į jo lojalumą ir patikimumą, gali būti suteikiama prieiga prie įslaptintos informacijos.
   8 straipsnis
   Šalys teikia savitarpio pagalbą įslaptintos informacijos, kuri teikiama arba kuria keičiamasi pagal šį Susitarimą, saugumo ir bendro saugumo intereso reikalų srityse. 11 straipsnyje nurodytos institucijos konsultuojasi tarpusavyje saugumo klausimais ir vykdo patikrinimus, skirtus įvertinti jų kompetencijai priklausančių saugumo priemonių, kurios turi būti priimtos remiantis tuo straipsniu, veiksmingumą.
   9 straipsnis
   1.   Šio Susitarimo tikslu:

               a)

               ES atveju visa korespondencija siunčiama Tarybos vyriausiajam registracijos pareigūnui, kuris pagal šio straipsnio 2 dalį persiunčia ją valstybėms narėms ir 3 straipsnyje nurodytiems institucijoms ir subjektams.

               b)

               Lichtenšteino atveju visa korespondencija siunčiama Lichtenšteino Vidaus reikalų ministerijos vyriausiajam registracijos padalinio pareigūnui ir prireikus perduodama per Lichtenšteino misijai prie ES.

         2.   Išimtiniais atvejais iš vienos Šalies gauta korespondencija, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis būtinumo žinoti principo. ES atveju tokia korespondencija perduodama atitinkamai per Tarybos vyriausiąjį registracijos padalinio pareigūną, Europos Komisijos vyriausiąjį registracijos padalinio pareigūną ar EIVT vyriausiąjį registracijos pareigūną. Lichtenšteino atveju tokia korespondencija perduodama per Lichtenšteino misiją prie ES.
   10 straipsnis
   Šio Susitarimo įgyvendinimą prižiūri Lichtenšteino vidaus reikalų ministras, Tarybos Generalinis sekretorius ir už saugumo klausimus atsakingas Europos Komisijos narys.
   11 straipsnis
   1.   Šiam Susitarimui įgyvendinti šio straipsnio 2, 3 ir 4 dalyse nurodytos trys institucijos patvirtina saugumo priemones, kuriomis būtų nustatyti įslaptintos informacijos abipusės apsaugos pagal šį Susitarimą standartai.
   2.   Lichtenšteino vidaus reikalų ministerija parengia įslaptintos informacijos, kuri teikiama Lichtenšteinui pagal šį Susitarimą, apsaugos ir saugumo priemones.
   3.   Tarybos Generalinio sekretoriato saugumo tarnyba, laikydamasi Tarybos Generalinio Sekretoriaus nurodymų ir jo vardu, veikdama Tarybos vardu ir jai vadovaujant, parengia įslaptintos informacijos, kuri teikiama ES pagal šį Susitarimą, apsaugos ir saugumo priemones.
   4.   Europos Komisijos saugumo direktoratas, veikdamas vadovaujant už saugumo klausimus atsakingam Europos Komisijos nariui, įslaptintai informacijai, kuri teikiama arba kuria keičiamasi pagal šį Susitarimą Europos Komisijoje ir jos patalpose, apsaugoti parengia saugumo priemones.
   5.   ES atveju 1 dalyje nurodytas saugumo priemones tvirtina Tarybos saugumo komitetas.
   12 straipsnis
   11 straipsnyje nurodytos institucijos nustato tvarką, kurios reikia laikytis įrodžius arba įtarus šiuo Susitarimu reglamentuojamos įslaptintos informacijos neteisėtą atskleidimą.
   13 straipsnis
   Kiekviena Šalis padengia savo išlaidas, patirtas įgyvendinant šį Susitarimą.
   14 straipsnis
   Prieš Šalims viena kitai teikiant įslaptintą informaciją arba ja keičiantis pagal šį Susitarimą, 11 straipsnyje nurodytos atsakingos saugumo institucijos sutaria, kad gaunančioji Šalis gali apsaugoti tą informaciją ir užtikrinti jos saugumą nepažeisdama priemonių, kurios turi būti priimtos pagal tą straipsnį.
   15 straipsnis
   Šis Susitarimas nekliudo Šalims sudaryti kitų susitarimų, susijusių su įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
   16 straipsnis
   Visi Lichtenšteino ir ES ginčai, kylantys aiškinant ar taikant šį Susitarimą, sprendžiami Šalių derybų keliu.
   17 straipsnis
   1.   Šis Susitarimas įsigalioja pirmo mėnesio po to, kai Šalys praneša viena kitai, kad šiuo tikslu būtinos vidaus procedūros yra baigtos, pirmąją dieną.
   2.   Kiekviena Šalis praneša kitai Šaliai apie savo įstatymų ir kitų teisės aktų pakeitimus, kurie galėtų turėti įtakos šiame Susitarime nurodytos įslaptintos informacijos apsaugai.
   3.   Bet kurios Šalies prašymu šis Susitarimas gali būti peržiūrėtas siekiant atlikti galimus pakeitimus.
   4.   Visi šio Susitarimo pakeitimai daromi tik raštu ir bendru Šalių sutarimu. Jie įsigalioja tuomet, kai abi Šalys viena kitai pateikia 1 dalyje nurodytus pranešimus.
   18 straipsnis
   Šį Susitarimą bet kuri Šalis gali denonsuoti pateikdama kitai Šaliai raštišką denonsavimo pranešimą. Toks denonsavimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau jis neturi poveikio įsipareigojimams, jau kilusiems pagal šį Susitarimą. Visų pirma visa įslaptinta informacija, kuri buvo pateikta arba kuria buvo pasikeista pagal šį Susitarimą, toliau saugoma laikantis šiame Susitarime išdėstytų nuostatų.
   Tai patvirtindami, toliau nurodyti tinkamai įgalioti asmenys pasirašė šį Susitarimą.

      Priimta du tūkstančiai dešimtųjų metų liepos šeštą dieną Briuselyje dviem egzemplioriais, kurių kiekvienas sudarytas anglų kalba.

            Lichtenšteino Kunigaikštystės vardu

            Europos Sąjungos vardu


title: 2017 m. rugpjūčio 22 d. Komisijos sprendimas pakeisti du platformos REFIT suinteresuotųjų subjektų grupės narius

text:
25.8.2017

               LT

               Europos Sąjungos oficialusis leidinys

               C 281/3

         KOMISIJOS SPRENDIMAS
   2017 m. rugpjūčio 22 d.
   pakeisti du platformos REFIT suinteresuotųjų subjektų grupės narius
   (2017/C 281/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. gegužės 19 d. Komisijos sprendimą C(2015) 3261, kuriuo įsteigiama platforma REFIT, ypač į jo 4 straipsnį,
   kadangi:

               (1)

               Komisijos sprendimo C(2015) 3261 final, kuriuo įsteigiama platforma REFIT (toliau – platforma), 4 straipsnyje nustatyta, kad platformą sudarys Vyriausybių atstovų grupė ir suinteresuotųjų subjektų grupė, susidedanti iš ne daugiau kaip 20 ekspertų, kurių du yra Europos ekonomikos ir socialinių reikalų komiteto ir Regionų komiteto atstovai, o kiti – įmonių, įskaitant MVĮ, ir socialinių partnerių bei pilietinės visuomenės organizacijų, turinčių tiesioginės patirties taikant Sąjungos teisės aktus, atstovai. Suinteresuotųjų subjektų grupės ekspertai skiriami individualiai arba siekiant užtikrinti kelių suinteresuotųjų subjektų bendrų interesų atstovavimą;

               (2)

               sprendimo 4 straipsnio 4 dalyje nustatyta, kad pirmojo Komisijos pirmininko pavaduotojo siūlymu Komisija iš pareiškėjų, turinčių tiesioginės patirties taikant Sąjungos teisės aktus, kurie atsiliepė į kvietimą teikti paraiškas, atrenka ir skiria suinteresuotųjų subjektų grupės narius. Skiriant narius užtikrinamas kuo proporcingesnis įvairių Sąjungos sektorių, interesų grupių, regionų ir lyčių atstovavimas. Sprendimo 4 straipsnio 5 dalyje nustatyta, kad nariai skiriami laikotarpiui iki 2019 m. spalio 31 d. Pagal sprendimo 4 straipsnio 6 dalį atsistatydinantys nariai likusiam jų kadencijos laikui gali būti pakeičiami kitais nariais;

               (3)

               2015 m. gruodžio 16 d. Komisijos sprendime C(2015) 9063 dėl platformos REFIT suinteresuotųjų subjektų grupės narių skyrimo nustatyta, kad jei platformos kadencijos laikotarpiu kuris nors iš suinteresuotųjų subjektų grupės narių nustotų eiti savo pareigas, pirmasis Komisijos pirmininko pavaduotojas gali teikti jį pakeisiančio nario kandidatūrą iš pradinio kandidatų, kurie atsiliepė į kvietimą teikti paraiškas dėl suinteresuotųjų subjektų grupės narių atrankos, sąrašo;

               (4)

               iš suinteresuotųjų subjektų grupės narių 2017 m. balandžio 5 d. atsistatydinus Jeanui Naslinui, o 2017 m. birželio 8 d. – Magdai Stoczkiewicz, pirmasis Komisijos pirmininko pavaduotojas likusiam tų narių kadencijos laikui grupės nariais paskyrė Janą Oravecą ir Cécile Toubeau,

         NUSPRENDĖ:
   Vienintelis straipsnis
   Laikotarpiui iki 2019 m. spalio 31 d. platformos REFIT suinteresuotųjų subjektų grupės nariais skiriami Janas Oravecas ir Cécile Toubeau.
   Komisijos sprendimo C(2015) 9063 priede nuorodos į Jeaną Nasliną ir Magdą Stoczkiewicz keičiamos nuorodomis į J. Oravec ir C. Toubeau, kaip išdėstyta šio sprendimo priede.

      Priimta Briuselyje 2017 m. rugpjūčio 22 d.

            Komisijos vardu

         Christos STYLIANIDES

            Komisijos narys

      PRIEDAS

                  Vardas, pavardė

                  Pilietybė

                  Ar atstovauja bendriems tam tikros politikos srities suinteresuotųjų subjektų interesams?

                  Dabartinė darbovietė

                  Cécile Toubeau

                  Belgijos ir Jungtinės Karalystės

                  TAIP

                  Europos transporto ir aplinkos federacija (angl. T&E)

                  Jan Oravec

                  Slovakijos

                  TAIP

                  Slovakijos verslininkų asociacija